C 47/222
BG
Официален вестник на Европейския съюз
7.2.2023 г.
Четвъртък, 7 юли 2022 r.
измамите, корупцията и други неправомерни действия, особено в контекста на усилията за засилване на нейното присъствие извън ЕС; настоятелно призовава ЕИБ да разшири сътрудничеството си с националните органи в държавите партньори; припомня, че регионалната централа в Найроби работи от 2019 г. насам; приветства решението от ноември 2021 г. за преобразуването ѝ, така че тя да функционира като новия център на ЕИБ в Найроби, който да улеснява сътрудничеството с кенийски, африкански и световни партньори и партньори от „Екип Европа“, като допринася за по-доброто отразяване на приоритетите на частните и публичните инвестиции и разширява експертния опит относно действията в областта на климата, иновациите и цифровите инвестиции;
32. подчертава значението на съгласуваността, допълняемостта и ефективността на финансирането в областта на развитието; призовава във връзка с това ЕИБ да укрепва сътрудничеството с най-важните партньори; призовава ЕИБ да улеснява участието на по-малки участници във финансирането в областта на развитието в провежданите от нея операции; призовава освен това ЕИБ да поставя по-силен акцент върху привличането на частни инвестиции и върху мобилизирането на вътрешни ресурси в по-слабо развитите държави;
Прозрачност и управление
33. припомня, че общата цел е да се публикува информация относно проектите три седмици преди те да бъдат одобрени от Съвета на директорите на ЕИБ; изразява загриженост относно намаляването на прозрачността, и по-конкретно във връзка със своевременното предоставяне на публично достъпна информация относно проектите; припомня, че през 2010 г. 96,1 % от всички проекти бяха публикувани три седмици преди одобрението от Съвета на директорите, като през 2020 г. броят им спадна до едва 60 %; отбелязва, че според ЕИБ тази низходяща тенденция е следствие от по-активното взаимодействие на ЕИБ с дружества от частния сектор; изразява съжаление във връзка с все по-широкото използване на разпоредби относно търговската тайна; признава в този контекст особеното значение както на разпоредбите относно търговската тайна, и по-специално за МСП, така и на прозрачността като основен елемент за защита на демократичните принципи, включително правата на човека, и призовава ЕИБ да постига баланс между двете, като се има предвид, че финансовите средства на ЕИБ са публични и винаги следва да подлежат на обществен контрол и отчетност; призовава за повече прозрачност и отчетност, включително по отношение на институциите на ЕС, и по-специално Парламента; подчертава освен това, че някои неотдавнашни проекти, за които имаше изискване за оценка на въздействието върху околната среда, бяха публикувани едва след като бяха одобрени; припомня освен това, че най-добрият стандарт за частните инвеститори е да публикуват всички проекти най-малко 30 дни преди тяхното одобрение и че Международната финансова корпорация (член на Групата на Световната банка), която финансира само проекти в частния сектор, публикува оценки на въздействието върху околната среда 60 дни преди вземането на решенията за финансиране; припомня, че дружествата, регистрирани на фондовата борса, трябва да работят съгласно приложимите разпоредби относно капиталовия пазар, които включват разпоредби относно обмена на информация; посочва неотдавнашните препоръки на Европейския омбудсман относно необходимостта ЕИБ да възприеме по-амбициозен подход към своята практика на оповестяване, да действа в съответствие със законодателството на ЕС в областта на прозрачността и да бъде по-прозрачна по отношение на потенциалното въздействие върху околната среда на проектите, които финансира; настоятелно призовава ЕИБ да изпълни тези препоръки възможно най-скоро;
34. отново изисква сключването на междуинституционално споразумение между Парламента и ЕИБ с цел подобряване на достъпа до документи и данни на ЕИБ и повишаване на демократичната отчетност, включително възможността за внасяне на въпроси с искане за писмен отговор до ЕИБ и за организиране на изслушвания и икономически диалози;
35. призовава ЕИБ да увеличи докладването си пред Парламента относно своите решения, постигнатия напредък и въздействието на своите дейности по отпускане на заеми, по-специално чрез редовни структурирани диалози;
36. счита, че новата политика за прозрачност е пропусната възможност; призовава ЕИБ да обмисли критичните оценки и изразява съжаление поради факта, че ЕИБ частично пренебрегна изключително ясните искания на Парламента за усъвършенстване на нейната политика за прозрачност в съответствие с най-добрите практики и стандарти на други финансови институции; приветства публикуването на декларациите за въздействието на операциите на ЕИБ върху допълняемостта, като част от нейната рамка за измерване на допълняемостта и въздействието; изразява съжаление поради факта, че новата политика предвижда само незначителен напредък по отношение на проактивното публикуване, включително за проекти на стойност над 50 милиона евро, изпълнявани от финансови посредници, въпреки необходимостта ЕИБ да работи въз основа на „презумпцията за оповестяване“, за да изпълнява ролята си на публична банка на ЕС; отбелязва, че новата политика не създава задължение за ЕИБ проактивно да публикува информация за избора на проекти, по-специално информация за надлежната проверка, преди решението на Съвета на директорите на ЕИБ, в съответствие с практиките на международните финансови институции; изразява също така загриженост във връзка с изключенията за достъп до документи